ՀՀ ԱԳ նախարար Էդվարդ Նալբանդյանի հետ համատեղ ասուլիսի ժամանակ, Միկայել Ժանն ասաց, որ համաժողովի ընթացքում շատ կարեւոր էր հատկապես ցեղասպանությունների կանխարգելման վերաբերյալ բանաձեւի ընդունումը, քանի որ մարդկության դեմ հանցագործությունները մինչ օրս շարունակվում են: «Մենք շատ լավ ենք հասկանում հայ ժողովրդի տառապանքը: Մեզանից յուրաքանչյուրը, այցելելով Ծիծեռնակաբերդի հուշահամալիր եւ խոնարհվելով, ցավ ու տառապանք էր զգում: Արդեն չկան տեղային ողբերգություններ, պետք է գործել համաշխարհային մոտեցմամբ, միասին` հանուն աշխարհի սկզբունքով: Ձեր պատմության դառը էջերը միայն ձերը չեն, միայն հայկական չեն, դրանք մեր բոլորինն են»,- ասաց Միկայել Ժանը: